**2/37008/0022/19-04-2004 Γ.Λ.Κ.**

**Επίδομα θέσης ευθύνης και ειδικής απασχόλησης**

Σε απάντηση ... εγγράφου, σας πληροφορούμε τα εξής:

1. Σύμφωνα με τις διατάξεις της παρ.1 του άρθρου 13 του ν.3205/03 στους προϊσταμένους οργανικών μονάδων οποιουδήποτε επιπέδου καταβάλλεται, για όσο χρόνο ασκούν τα καθήκοντα τους, μηνιαίο επίδομα θέσης ευθύνης.   
Επομένως, για την καταβολή του προαναφερόμενου επιδόματος δεν αρκεί μόνο η κατοχή της συγκεκριμένης θέσης αλλά απαιτείται και η ενεργός άσκηση των καθηκόντων που απορρέουν από αυτή.

2. Σύμφωνα με τις διατάξεις της παρ. 10 του άρθρου 8 του ν.3205/03 στα στελέχη της πρωτοβάθμιας και δευτεροβάθμιας εκπαίδευσης καταβάλλεται μηνιαίο επίδομα ειδικής απασχόλησης οριζόμενο ανάλογα με τη θέση ευθύνης του εκπαιδευτικού.

3. Στην περίπτωση Διευθυντή Γυμνασίου, στο οποίο λειτουργούν και τάξεις Λυκείου, καταβάλλεται επίδομα θέσης και επίδομα ειδικής απασχόλησης Διευθυντή Γυμνασίου, καθόσον δεν υφίσταται Λύκειο ως σχολική μονάδα και συνεπώς δεν υπάρχει οργανική θέση Διευθυντή Λυκείου.